Милослав Покорњи
Милослав Покорњи (; Праг, 5. октобар 1926 − Ламанш, 8. новембар 1948) био је чехословачки хокејаш на леду. Играо је на позицији одбрамбеног играча.

Као играч прашког тима ЛТЦ освојио је две титуле националног првака Чехословачке, у сезонама 1946/47. и 1947/48. 

У дресу репрезентације Чехословачке освојио је титулу светског првака на првенству 1947. у Прагу, а био је и део олимпијског тима Чехословачке који је на Зимским олимпијским играма 1948. у швајцарском Санкт Морицу освојио сребрну медаљу. У дресу репрезентације одиграо је укупно 19 утакмица уз учинак од 4 постигнута гола. 

Погинуо је у авионској несрећи 8. новембра 1948. након што се авион којим су летели из Париза за Лондон срушио у Ламанш. Поред Покорног у несрећи су смртно страдали и његови саиграчи Здењек Јарковски, Ладислав Тројак, Вилибалд Штјовик, Карел Стибор и Здењек Шварц. 

Године 1968. постхумно му је додељено признање заслужног мајстора спорта Чехословачке.

Референце

Спољашње везе 
 
 Олимпијска биографија на -{sports-reference.com}-

Рођени 1926.
Умрли 1948.
Чехословачки хокејаши на леду
Чешки хокејаши на леду
Хокејаши на леду на Зимским олимпијским играма 1948.
Чехословачки олимпијци на Зимским олимпијским играма 1948.
Освајачи медаља на Зимским олимпијским играма 1948.
Освајачи олимпијских медаља у хокеју на леду
Освајачи сребрних олимпијских медаља за Чехословачку
Светски прваци у хокеју на леду
Европски прваци у хокеју на леду